OpenLLM-France/wikimedia huggingface dataset:
# Ptyrticus turdinus

Ptyrticus turdinus :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Pellorneidae |
| Genad : | Ptyrticus |
| Anv skiantel ||
| Ptyrticus Hartlaub, 1883 ||
| Anv skiantel ||
| Ptyrticus turdinus Hartlaub, 1883 ||
| D'ar vevoniezh e tenn ar pennad-mañ. ||
Ptyrticus turdinus (pe Illadopsis turdina c'hoazh) a zo ur spesad golvaneged eus ar c'herentiad Pellorneidae. Ar spesad nemetañ er genad Ptyrticus an hini eo.

## Annez hag isspesadoù

Ar spesad a gaver an tri isspesad anezhañ e kreiz Afrika :
* Ptyrticus turdinus harterti, e kreiz Kameroun,
* P. t. turdinus, Hartlaub, 1883, e kreisteiz Soudan ha biz Republik Demokratel Kongo (RDK),
* P. t. upembae, e gevred RDK, reter Angola ha gwalarn Zambia.

## Rummatadur

Renket e veze er c'herentiad Timaliidae kent.

## Liammoù diavaez

* (en) Illadopsis turdina war al lec'hienn BirdLife International.
* (en) Illadopsis turdina war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Ptyrticus turdinus.
a vo kavet e Wikimedia Commons.
# Ptolemaios (roue Thebai)

Ptolemaios, mab da Damasic'hthon ha tad da Ksanthos a vije bet roue Thebai hervez Homeros en XII$^{vet}$ kantved kt JK. Dre benn ma n'eus "t" ebet e gwrizienn stumm homerek e anv e sonjer e oa "Polemaios" stumm orin an anv-se.

## Notennoù

* ↑ Paosanias ar Beajour, Deskrivadur Hellaz, 9.5.16
# Ptolemais

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ptolemais zo un anv-den gresianek hag un anv-lec'h.

## Tud

* Ptolemais Kirene, matematikour eus an IIIe kantved kent JK,
* Ptolemais, merc'h da Ptolemaios Iañ Soter, mamm da Demetrios Kallos

## Lec'hioù

* Antioc'heia Ptolemais, diwar anv ar roue Ptolemaios Iañ Soter, hiriv Akko, en Israel;
* Krokodilopolis, kêr eus Egipt, adanvet Ptolemais Euergetis gant Ptolemaios III Euergetes
* Ptolemaida, kêr en hanternoz Hellaz kozh, diwar anv ar roue Ptolemaios Iañ Soter,
* Ptolemais (Cyrenaica), kêr eus Libya, anvet diwar anv Ptolemaios III Euergetes
* Ptolemais Hermiou, trevadenn hellazat en Egipt, krouet gant ar roue Ptolemaios Iañ Soter,
* Ptolemais Theron, kêr war aod ar Mor Ruz, krouet gant ar roue Ptolemaios II Philadelphus

## Pennad kar

* Ptolemaios
# Ptyonoprogne fuligula

Ptyonoprogne fuligula :
| P. fuligula, luc'hskeudennet e proviñs KwaZulu-Natal (Suafrika). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Hirundinidae |
| Genad : | Ptyonoprogne |
| Anv skiantel ||
| Ptyonoprogne fuligula (Lichtenstein, 1842) ||
| D'ar vevoniezh e tenn ar pennad-mañ. ||
Ptyonoprogne fuligula a zo ur spesad golvaneged bihan eus ar c'herentiad Hirundinidae.
Anvet e voe Hirundo fuligula (kentanv) da gentañ-penn (e 1842) gant al loenoniour alaman Martin Lichtenstein (1780-1857).

## Boued

Bevañ a ra, dreist-holl, diwar amprevaned hag a bak diwar nij pe diwar an douar gwech an amzer.

## Annez hag isspesadoù

Ar spesad a gaver ar c'hwec'h isspesad anezhañ en Afrika :
* Ptyonoprogne fuligula anderssoni, e mervent Angola, hanternoz ha kreiz Namibia,
* P. f. bansoensis, (Bannerman, 1923), eus Sierra Leone da Nigeria ha Kameroun,
* P. f. fuligula, (Lichtenstein, 1842), e kreisteiz Namibia ha kornôg Suafrika,
* P. f. pretoriae, eus mervent Zimbabwe ha kreisteiz Mozambik da reter Suafrika,
* P. f. pusilla, eus kreisteiz Mali da Etiopia hag Eritrea,
* P. f. rufigula, eus hanternoz Nigeria ha Tchad da Etiopia ha da Zimbabwe ha hanternoz Mozambik.

## Liammoù diavaez

* (en) Ptyonoprogne fuligula war al lec'hienn BirdLife International.
* (en) Ptyonoprogne fuligula war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Ptyonoprogne fuligula.
a vo kavet e Wikimedia Commons.
# Tank skañv ispisial niverenn 3 Ku-Ro

An tank skañv ispisial niverenn 3 Ku-Ro (japaneg: 特三号戦車 クロ ; lesanvet "So-Ra") a oa un taol-arnod gant Impalaeriezh Japan evit sevel un tank skañv a c'hellje bezañ dezouget gant ur plaver. Un doare tank-nij e vije bet rak ar plaener a oa askellioù ouzhpennet d'an tank lijer ispisiel ha ne oa ket ur c'harr-nij gant bourzhidi. Setu perak eo chomet brudet abaoe an taol-arnod-se. Ar steuñv a oa bet lañset e-pad an Eil Brezel-bed met diechu e oa chomet a-benn ar fin.
# Tanja

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Tanja zo un anv-badez alamanek roet d'ar merc'hed en alamaneg hag e yezhoù all.

## Gerdarzh

Dont a rafe eus berradur an anv-badez rusek Tatiana.

## Yezhoù all

* Tania, en spagnoleg
* Tânia, en portugaleg
* Tanya, alies e SUA

## Tud

* Tanja Savić, kanerez eus Serbia
* Tanja Poutiainen, sportourez eus Finland
* Tanja Karpela, politikourez eus Finland

## Pennadoù kar

* Tania
* Tanya
* Tatiana
# Tank skañv

Un tank skañv a vez graet eus ur familh tankoù savet evit bezañ skañv ha neuze gellout fiñval bliv war an tachennoù emgann pe etrezek enno. An tizh a vez ganto a zo ur benngartenn er-maez eus ar stourm kement hag e-barzh ur stourm, rak fiñval a reont buanoc'h evit an tankoù etre pe ponner. Bihanoc'h eo a-fed ment ha gant un hobregon treutoc'h kement hag un arm diazez gwanoc'h evit an tankoù all. Dre ar c'hemmoù-se keñveriet gant an tankoù all, an tankoù skañv a zegas aezamantoù a-fed kadoniezh brezel, dezougen aesoc'h hag ivez dresoù aesoc'h. Implijet e vez an tankoù skañv evit ambrougiñ an droadegiezh, sklêrijennañ an dachenn, stourmadennoù, bezañ daoulagad ar ganolierezh, hag harp-tan pa vez un dilestradeg (dre aer pe dre vor) eus un nerzh-kas lec'h ma ne c'hellfe ket tankoù ponneroc'h bezañ efedus.

## Istor
### Eil Brezel-bed
#### URSS

URSS a oa bet mailh war ar sevel tankoù skañv. Ar re doare BT e oa bet ar re vodernañ er bloavezhioù 1930. Fiñval a raent buan spontus hag armet e oant gant kanolioù prim 45 mm. Ar gudenn a oa ganto a oa a-fed motorioù hag a groge an tan eno alies evel e-pad stourmoù Nomonhan, a oa bet etre Mae ha Gwengolo 1939. Japaniz a oa bet o stourm a-enep dezho a oa efedusoc'h o vezañ dafaret gant an tank skañv Type 95 Ha-Go gant ur motor diesel, ur c'hanol tenn izel 37 mm cannon, hag efedus betek 700 metr nemetken. Dre-se e oa kroget URSS da sevel an tank dreistbrudet etre T-34.

#### Japan

Impalaeriezh Japan a oa bet oc'h implij dreist-holl tankoù skañv dre ma oa efedus-tre er janglennoù. An tankoù skañv evel an Type 95 Ha-Go a oa reoù diazez Lu Impalaeriezh Japan. Savet e oa kudenn ganto pa oant bet enebet ouzh tankoù etre pe ponner ar Gevredidi, rak kalz re skañv e oa an armañ kement hag an hobregon. Gant dale e oa bet klasket gant Japaniz sevel tankoù tevoc'h met re ziwezhat e oa hervez red ar brezel.

## Pennadoù kar

* Tankoù etre
* Tank ponner
* Tankoù dreist-ponner
* Tank stourm diazez
# Tanneguy III du Chastel

Tanneguy III du Chastel pe Tanguy III du Chatel, ganet e Tremazan en 1370 ha marvet e Beaucaire en 1458, a oa ur brezelour breizhat eus ar XV$^{vet}$ kantved aet e servij Bro-C'hall da vare ar Brezel Kant Vloaz.
E penn an irienn a-enep Yann Dizaon, Dug Bourgogn, e oa.
# Tanneguy Le Fèvre

Tanneguy Le Fèvre (pe Lefèbvre), Tanaquillus Faber e anv latin (Caen, 1615 – Saumur, 1672) a oa ul lenneg hag un troer gall eus ar XVII$^{vet}$ kantved.
# Tank etre

An Tank etre zo anv ur rummad tankoù, hag a veze implijet-kenañ e-kerzh an Eil Brezel-bed. Ur c'hempouez e oant etre an tankoù skañv a c'helle fiñval bliv hag an tankoù ponner hobregonet hag armet-mat. Rummatadur an tankoù etre n'eo ket diazezet war ar pouez, met kentoc'h war an implij a vez graet anezho; da skouer an tankoù alaman eus an Eil Brezel-bed Panzerkampfwagen V Panther hag a zo tankoù etre a oa ken ponner ha darn eus an tankoù ponner a oa implijet gant ar Gevredidi d'ar mare-se. An tankoù produet ar muiañ, marc'hamatoc'h hag efedusoc'h eus an Eil Brezel-bed (ar Panzer IV alaman, an T-34 soviedat, hag an hini stadunanat an M4 Sherman) a oa tankoù etre, an holl anezho. Meur a linenn tankoù etre a oa deuet da vezañ tankoù stourm diazez evit darn eus ar broioù.

## Pennadoù kar

* Tank skañv
* Tank ponner
* Tank dreist-ponner
* Tank stourm diazez
# Tanneguy du Chastel

Tanneguy du Chastel, pe Tanguy du Châtel, zo bet tri brezelour brudet er Grennamzer eus Tiegezh du Chastel :
* Tanguy Iañ du Chastel, marvet e 1352 pe 1363, kabiten Brest ha letanant jeneral armeoù Yann Moñforzh e-pad Brezel hêrezh dugelezh Breizh,
* Tanneguy III du Chastel pe Tanguy III du Chatel, ganet e Tremazan e 1370 ha marvet e Provañs e Beaucaire e 1458, brezelour breizhat er XV$^{vet}$ kantved, senechal Beaucaire ha provost Pariz, kannad gall en Italia
* niz dezhañ, Tanneguy IV du Chastel pe Tanguy IV du Chatel, marvet en 1477, skouedour meur Bro-C'hall, gouarnour Rousilhon ha senechal Provañs

## Liamoù diavaez

* Diwar-benn an tiegezh :
# Rosasco

Rosasco zo ur gumun eus Proviñs Pavia e rannvro Lombardia.
# Rosate

Rosate a zo ur gumun italian, e Meurgêr Milano.

## Liamm diavaez

a vo kavet e Wikimedia Commons.
# Roscigno

Roscigno zo ur gumun italian e proviñs Salerno e Campania.
# Roscille Bleaz

    Ur pennad Roscille zo ivez.
Roscille Bleaz, ganet en 925, a oa merc'h da Tepot Kozh, kont Bleaz ha Chartrez, ha da Richilde de Gothie.
Ur breur he doa : Tepot Iañ, kont Bleaz, lesanvet Tepot an Trucher.

## Dimezioù ha bugale

En 948 e timezas da Alan II, dug Breizh, e Bleaz. Ur mab o doe:
* Drogon Naoned, anvet ivez Dreux, ganet en 950, a vo kont Naoned, hag a varvo en 958.
En 952 e varvas he fried Alan.
En 954 ec'h addimezas an intañvez da Foulk II. Hag ar pried nevez da deurel e grabanoù war kontelezh Naoned en anv Drogon, mab Alan II.
Mervel a reas Drogon en Angers en 958, n'ouzer ket re vat penaos, pistriet e vije bet gant e leztad Foulk II, a zeuas da vezañ kont Naoned ha dug Breizh betek 960.
Evit Roscille Bleaz n'ouzer ket pegoulz e varvas.

## Liamm diavaez

* http://a.decarne.free.fr/gencar/gencar.htm
* http://gw.geneanet.org/index.php3?b=josselin16&lang=fr;p=roscille;n=blois+de
# Rosazza

Rosazza zo ur gumun eus Italia, e proviñs Biella, e rannvro Piemonte.
# Roscille Anjev

Roscille Anjev, ganet war-dro 906, marvet war-dro 948, a oa merc'h da Foulk Iañ, kont Anjev, ha Roscille Loches, itron Villandry.

## Dimeziñ ha bugale

E 925 e timezas da Alan II, dug Breizh. Ur verc'h o doe : Gerberga Naoned .

## He breudeur

Tri breur he doa :
* Ingelger Anjev, lazhet en ur c'hogad ouzh ar Vikinged;
* Guy Anjev, eskob Soissons, marvet en 973.
* Foulk II, kont Anjev ha kont Naoned eus 958 da 960.

## Liamm diavaez

* http://a.decarne.free.fr/gencar/gencar.htm
# Roscille Loches

Roscille Loches, merc'h Garnier (Warnerius), aotrou Loches, ha Tescende, a zimezas da Foulk Iañ, kont Anjev, ha meur a vugel he doe:
* Ingelger, marvet a-raok 929, lazhet moarvat e 927 en ur c'hrogad gant Vikinged.
* Gui (Widdo), chaloni e Saint-Martin-de-Tours, hag eskob Soissons eus 937 da 973
* Foulk II, kont Anjev
* Roscille Anjev, pried kentañ Alan II, dug Breizh, ha mamm Gerberga Naoned.

## Pennadoù kar

* Roscille
# Roscommon

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
# Rosciano

Rosciano zo ur gumun en Italia, e Proviñs Pescara er rannvro Abruzzo.
# Roscille

Roscille, zo anv meur a vaouez en istor Anjev ha priñselezhioù frank al Liger war-dro an Xvet kantved.

## Yezhoù all

* Roscilla, hervez ar stumm saoznek,
* Rozella, en italianeg

## Tud

Anaout a reer:
* Roscille Loches, gwreg Foulk Iañ, kont Anjev, mamm Foulk II, ha Roscille Anjev
* he merc'h Roscille Anjev, merc'h da Foulk Iañ, kont Anjev, a voe pried kentañ Alan II, dug Breizh,
* Roscille Bleaz (ganet e 925, marvet goude 954), a voe eil pried Alan II, dug Breizh, hag a addimezas da Foulk II, kont Anjev.
# Sunday GX

Monthly Sunday Gene-X (japaneg : 月刊サンデーGENE-X), peurliesañ berraet e Sunday GX (サンデーGX), a zo ur magazin manga seinen miziek embannet e Japan gant Shōgakukan. Ar mangaoù embannet ennañ a vez embannet ivez e levrioù, gant an anv Sunday GX Comics. E 2009 e veze skignet 27 667 skouerenn. Dibabet eo bet an titl a-benn desachañ lennerien ar remziad X. An niverenn gentañ a voe embannet d'an 19 a viz Gouere 2000. Embannet evez bep miz d'an 19, hag ar ger "Sunday" a gaver en titl n'en deus liamm ebet gant an deiziad embann. Ar ger-se agaver ivez e titloù magazinoù manga all evel Weekly Shōnen Sunday ha Weekly Young Sunday. Estreget manga a gaver ennañ : manhwa a zo ivez.

## Mangaoù a vez embannet e-barzh Sunday GX

* Black Lagoon gant Rei Hiroe
* Blade of the Phantom Mask
* Bowler Mask gant Takeshi Wakasa
* CODE-EX
* Coy Cat
* Doctor And Daughter
* Ene Yaruji
* GAKARI
* Holy Ark of Moesu
* Jörmungandr (manga) gant Keitaro Takahashi
* Justice Police Monge gant Miyashita Hiroki
* JyaJya
* Poor Sisters' Story gant Izumi Kazuto
* Purizona 06
* RahXephon
* Rec
* Stardust Bangaichi
* Trafficker
* Tsuri Chichi Nagisa gant Masaki Satou
* Westwood Vibrato
* Wilderness gant Akihiro Ito

## Notennoù ha daveennoù

* ↑ https://web.archive.org/web/20090105210621/http://websunday.net/gx/nikki/bn2000/gxb_in06.html 月刊サンデーGX(ジェネックス) HPへようこそ 6 a viz Gouere 2000, Shōgakukan

## Liamm diavaez

* Lec'hienn ofisiel
# Sun-Ken Rock

Sun-Ken Rock (japaneg: サンケンロック Hepburn: Sanken Rokku) zo un heuliad manga birvidik ecchi skrivet ha treset gant Boichi. Kontañ a ra istor Ken, ul lakepod lisead emzivad, e karantez gant ur plac'h anvet, Yumin, a ya kuit trumm eus Japan evit dont da vezañ ur boliserez e Korea. Ken sot eo gant ar plac'h ma heuilh anezhi evit klask dont da vezañ poliser evelti met n'eo ket degemeret. Dre donkadur e teu da vezañ ul labourer paour. Un noz ez eus ur vandenn torfedourien o tagañ ur paotr kozh, Ken a zifenn anezhañ, gwelet eo an obererezh gant Tae-Soo Park ur penn gang a ro sujidigezh e gang da Ken.
An arzour, Boichi pe Mujik Park e anv gwirion, a zo korean a orin o labourat e bed ar manga e Japan hag e penn heuliadoù manga, ar pezh a zo ral.
# Sun Yat-sen

    Sun eo an anv-familh.
Sun Yat-sen (Sūn Yixiān e pinyin ; ganet d'an 12 a viz Du 1866; marvet d'an 12 a viz Meurzh 1925) a oa un dispac'hour ha politikour sinat. Dre ma oa e-touez ar re vrudetañ e Sina vroadelour ez eo anavezet evel Tad Bro Republik Sina. Roll Sun a voe a-bouez evit diskar an dierniezh Qing, an dierniezh diwezhañ e Sina, adalek miz Here 1911. Kentañ prezidant da-c'hortoz Republik Sina e voe, pa voe savet e 1912. Kensevel a reas diwezhatoc'h ar c'hKuomintang (KMT) ma voe e rener kentañ. Un den unvaner e oa Sun e Sina war-lerc'h an Impalaeriezh, ha n'eus nemetañ e-touez politikourien Sina an 20vet kantved a zo ken priziet e daou du strizh-mor Taiwan.
Daoust ma vez sellet outañ evel unan eus renerien veur Sina a-vremañ e voe ret dezhañ stourm diehan ha divroañ e-pad e vuhez politikel. Da heul trec'h an dispac'h ez eas buan e-maez ar galloud ha ren a reas meur a ouarnamant dispac'hour a-enep ar vac'htierned a reolie ul lodenn vras eus ar vro. Ne vevas ket Sun pell a-walc'h evit gwelout e strollad o kreñvaat er vro. Goude ma voe marvet e tisrannas e strollad, en doa graet ur c'henemglev bresk gant ar gomunourien, e daou. Hêrezh vrasañ Sun a zo e brederouriezh politikel, anvet "Teir bennaenn ar Bobl": broadelouriezh, demokratelezh, ha padusted ar bobl.

## Anvioù

Sun a oa ganet evel Sun Wen (kantoneg: Syūn Màhn; 孫文), e anv gwirion hervez hêrez en dije ranket bezañ Sun Deming (Syūn Dāk-mìhng; 孫德明). Pa oa bugel e oa lesanvet Tai Tseung (Dai-jeuhng; 帝象). E anv sevended a oa Zaizhi (Jai-jī; 載之), hag e anv badez a oa Rixin (Yaht-sān; 日新). Pa oa skoliataet en Hong Kong e oa bet roet an anv arzel Yat-sen (Chinese: 逸仙; pinyin: Yìxiān) dezhañ. Sūn Zhōngshān (孫中山), e anv sinat brudetañ, a zo deuet a-ziwar e anv japanek akayama Shō (中山樵), ul lesanv roet dezhañ gant Tōten Miyazaki pa oa kuzhet e Bro Japan.

## Buhez
### Bugaleaj

Sun Yat-sen a oa bet ganet d'an 12 a viz Du 1866 . An tad a oa Sun Dacheng hag ar vamm Madame Yang. Ganet e oa e kêriadenn Cuiheng, Xiangshan County (kêr Zhongshan hiziv-an-deiz), Guangdong. Dre ar familh e oa awenet gant ar sevenadurezh Hakka (gant orinoù e Zijin, Heyuan, Guangdong) ha kantoneg. An tad a oa perc'henn war nebeutdik douaroù ha labourat a rae evel kemenner e Macau, met ivez evel devezhier ha dezouger. Ur wech echuet gant ar skol-vamm, e ya da vevañ en Honolulu e Rouantelezh Hawaii. Eno e vevo mat met gant ur yec'hed klañvidik gant e vreur brasoc'h Sun Mei.
# Sundasciurus

Sundasciurus :
| Sundasciurus tenuis ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Rodentia |
| Kerentiad : | Sciuridae |
| Iskerentiad : | Callosciurinae |
| Genad : | Sundasciurus |
| D'ar vevoniezh e tenn ar pennad-mañ. ||
Sundasciurus a zo ur genad e rummatadur ar bronneged, ennañ gwiñvered.

## Spesadoù

* Sundasciurus brookei
* Sundasciurus davensis
* Sundasciurus fraterculus
* Sundasciurus hippurus
* Sundasciurus hoogstraali
* Sundasciurus jentinki
* Sundasciurus juvencus
* Sundasciurus lowii
* Sundasciurus mindanensis
* Sundasciurus moellendorffi
* Sundasciurus philippinensis
* Sundasciurus rabori
* Sundasciurus samarensis
* Sundasciurus steerii
* Sundasciurus tenuis
# Sun King (kanaouenn)

Sun King zo titl ur ganaouenn gant ar strollad sonerien saoz The Beatles. 2:26 he fadelezh e teu da zekvet e-barzh an albom Abbey Road, war-lerc'h You Never Give Me Your Money hag a-raok Mean Mr. Mustard.
Enrollet e oa bet d'ar 24, 25 ha d'an 29 a viz Gouere 1969 e studioioù Abbey Road e Londrez. Deuet e oa an albom er-maez d'ar 26 a viz Gwengolo.

## Istor ar ganaouenn

Los Paranoias ar c'hentañ anv anezhi e oa bet savet ar ganaouenn-mañ gant John Lennon diwar un hunvre en dije graet ma wele Loeiz XIV (Bro-C'hall) (ar Roue Heol e lesanv) o tegouezhout en e balez e-touez tud evurus-kenañ o c'hoarzhin. Hervez George Harrison, ton Sun King a oa bet awenet gant hini Albatross, ur ganaouenn gant Fleetwood Mac deuet er-maez e miz Du 1968 : e penn-kentañ 1969 en devoa graet berzh en abeg da zoare-seniñ Peter Grenn, gitarour ar strollad saoz-stadunanat-mañ.
Echuiñ a ra Sun King gant un heuliad dister gerioù italianek, portugalek ha spagnolek, ar seurt a zesk an douristed. Chicka ferdy a vije un droienn a raje ganti bugaligoù eus Liverpool.
O kaozeal eus ar ganaouenn e 1980 en devoa lavaret Lennon e oa perzh eus ar re a oa mat da deuler el lastez.

## Liammoù diavaez

* Gerioù ar ganaouenn war Metro Lyrics
* Albatross gant Fleetwood Mac
* Sun King gant The Beatles
# Sundabar

Sundabar a zo ur gêr er Marzioù Argant er bed faltaziek ar Rouantelezhioù Ankouaet. Ur gêr vogerek eo.

## Poblañs

14 259 den a oa o vevañ enni, araok an Hudvosenn. Un hanter diouto a zo tud hag un drederenn a zo korrien. Kornandoned, hanterdud hag elfed a zo ivez.

## Istor

Da vare rouantelezh Delzoun e voe dija Sundabar ur wikadell greñv, savet ha poblet gant korrien.

## Kartenn

Ur gartenn eus Sundabar a zo war ar skritell vras a gaver el levr Kevioù hag erevent trede embannadur diwar-benn ar Marzioù Argant.
Saozneg : Sundabar
Galleg : Sundabar
# Sumqayıt

Sumqayıt zo ur gêr e reter Azerbaidjan, war aod Mor Kaspia, 30 km diouzh Bakou. Trede kêr Azerbaidjan eo (goude Bakou ha Gəncə) gant 308 000 annezad enni e 2009. Un 30 den bennak a voe lazhet eno e-kerzh ur pogrom e penn kentañ brezel Nagorno-Karabac'h.
# Sun

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Gallout a ra Sun ober dave da draoù a bep seurt, e meur a yezh.

## E brezhoneg

* Enez-Sun zo un enezenn en Hirwazh,
* ar sun, an dourenn a zo er c'hig pe er bleunioù.

## E sinaeg ha koreaneg
### Anv-tiegezh

Sun zo un anv-tiegezh sinaat :
* Sun Tzu ("mestr Sun"), lesanv ar jeneral Sun Wu (544–496 a-raok J.-K.), soudard ha skrivagner sinaat,
* Sun Liang, roue Wu ar Reter e 252 goude JK,
* Sun Yat-sen (1866-1925), dispac'hour ha politikour sinaat,

### Anv-badez

* Sun Myung Moun (1920–2012), diazezer korean Iliz an Unaniezh
* Park Ji-sun (1984-2020), aktourez sukorean

### Anv tudenn

* anv un dudenn eus ar manga Sun-Ken Rock eo.

## E saozneg

Anv an heol eo, pe ur berradur eus "Sunday" (Sul), alese :
* The Sun, ur gazetenn eus New York etre 1833 ha 1950
* The Sun, ur gazetenn saoz "poblek"
* Sun Records, ur gompagnunezh pladennoù stadunanat hag he deus enrollet ha skignet pemp pladenn kentañ Elvis Presley
* Sun Microsystems (gwreskanv Stanford University Network eo Sun), ur saver dafar urzhiataerezh hag un embanner meziantoù stadunanat
* Sun, ur merk produ skaotañ eus ar stroll Unilever
* SUN - Le Son Unique, ur skingomz eus Naoned

## Gwelout ivez

* Heol (disheñvelout)
* Sunny
* Sol
* Solar
# Sunbilla

Sunbilla zo ur gumun e hanternoz Nafarroa en Euskal Herria.

## Poblañs

Kresk-digresk ar boblañs :
| 1897 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2013 |
| 1.003 | 1.046 | 1.080 | 1.056 | 1.082 | 1.024 | 1.090 | 1.056 | 886 | 721 | 710 | 681 | 627 |
# Roll ar Pennoù-Stad e 2 kt JK

Pennoù Stad 3 kt JK - Darvoudoù ar bloaz -2 - Pennoù Stad ar bloaz 1 kt JK - Pennoù Stad dre vloaz

## Afrika

* Kush -Amanishakheto, Roue Kush (10 kt JK-1 kt JK)
* Mauretania - Juba II, Roue Mauretania (-25 23)

## Azia

* Sina (Tiernelezh Han ar C'hornôg) -
** Impalaer Ai, Impalaer Sina (-7 - -1)
* Korea (Teir rouantelezh Korea) -
** King Onjo eus Baekje (-18–29)
** Roue Yurimyeong eus Goguryeo (-19-18)
** Bak Hyeokgeose Geoseogan eus Silla (-57-4)
** Roue Daeso ues Buyeo ar reter (-7–22)

## Europa

* Enez Vreizh - Tasciovanus, roue ar Gatuvellauned (e-tro -20 - 9); Tincomarus, roue an Atrebated (e-tro -20 - 7)
* Iwerzhon - Crimthann Nia Náir, Pennroue Iwerzhonb (-7 - 9)
* Impalaeriezh roman (Tiernelezh Julio-Klaodia)
** Caesar Augustus, Impalaer roman ha Koñsul, (-43 - 14)

## Reter-kreiz

* Kappadokia - Archelaus, Roue Kappadokia (-36- 17)
* Iberia -
** Artazias, Roue Iberia (-20 - 1)
** Aderk, Roue Iberia (e-tro -2 - 30)
* Jude - Archelaus, Etnark Judea (-4 - 6)
* Kommagene - Antiochus III, Roue Kommagene (-12 - 17)
* Nabatea - Aretas Philopatris, Roue Nabatea (-9- 40)
* Osroene - Abgar V Ukkama bar Ma'nu, Roue Edesa (-4- 7)
* Partia - Phraataces, Pennroue Partia (-2 - 4)
* Pontus - Pythodorida, Roue Pontus (-8 - 23)